Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 9599

1. Történelmi háttér 1.1 Az SI megnevezés a „Systeme International d’Unités” francia kifejezésből származik. A rendszer hossz és tömeg (méter illetve kilogramm) mértékegységekből keletkezett, amelyeket a PárizsiTudományos Akadémia dolgozott ki és az iparban, valamint a kereskedelemben alkalmazott mérésekhez a Francia Nemzetgyűlés 1975-ben fogadott el. Az eredeti rendszer mint „metrikus rendszer” vált ismertté. A fizikai tudományok szakemberei felismerték a rendszer előnyeit és azt tudományos, valamint műszaki körökben is hamarosan elfogadták. 1.2 A nemzetközi szabványosítás megvalósítása 15 állam Párizsban, 1870-ben megtartott találkozójával kezdődött meg. Ennek eredményeképpen 1875-ben létrejött a Nemzetközi Méterrendszer Megállapodás és megalakították a Súlyok és Mértékek Állandó Nemzetközi Irodáját. A méterrendszer összes nemzetközi ügyeinek intézése érdekében létrehozták a Súlyok és Mértékek Általános Konferenciáját (CGPM) is. Ennek első, 1889-ben megtartott értekezletén a hosszúság és a tömeg mérésének nemzetközi szabványos egységeként jóváhagyták a méter és kilogramm régi prototípusát. Az ezt követő üléseken egyéb mértékegységeket is elfogadtak, majd a CGPM tizedik,

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes